pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมกิจกรรม “นิทรรศการ APEC Future Food for Sustainability” สร้างการมีส่วนร่วมของเยาวชนและคนไทยทั่วประเทศ แสดงความพร้อมและศักยภาพด้าน Soft Power อาหารไทย
วันอังคารที่ 1 พฤศจิกายน 2565
นายกรัฐมนตรีเยี่ยมชมกิจกรรม “นิทรรศการ APEC Future Food for Sustainability” สร้างการมีส่วนร่วมของเยาวชนและคนไทยทั่วประเทศ แสดงความพร้อมและศักยภาพด้าน Soft Power อาหารไทย
นายกรัฐมนตรีเยี่ยมชมกิจกรรม “นิทรรศการ APEC Future Food for Sustainability” สร้างการมีส่วนร่วมของเยาวชนและคนไทยทั่วประเทศ แสดงความพร้อมและศักยภาพด้าน Soft Power อาหารไทย
วันนี้ (วันที่ 1 พฤศจิกายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีกล่าวว่า วันนี้ (1 พ.ย. 65) เวลา 08.45 น. ณ บริเวณโถงกลาง ตึกสันติไมตรี ทําเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมกิจกรรม “นิทรรศการ APEC Future Food for Sustainability” ซึ่งเป็นกิจกรรมสร้างการมีส่วนร่วมของเยาวชนและคนไทยทั่วประเทศ ในวาระที่ประเทศไทยเป็นเจ้าภาพการจัดประชุม APEC 2022 ผ่านการประกวดสตาร์ทอัพด้านอาหารอนาคต ภายใต้แคมเปญ “Plate to Planet จานนี้เพื่อสิ่งแวดล้อม” เพื่อแสดงให้เห็นถึงความพร้อมและศักยภาพด้าน Soft Power อาหารไทย
โดยได้นําเมนูอาหารอนาคตจากตัวแทนของผู้เข้ารอบทั้ง 21 ทีม มานําเสนอแก่นายกรัฐมนตรี และคณะรัฐมนตรี ซึ่งเมนูอาหารแต่ละเมนูล้วนมีความหลากหลาย ทั้งเมนูที่มาจากภูมิปัญญาท้องถิ่น เมนูเสริมสุขภาพ และเมนูอาหารที่ใช้นวัตกรรมเพิ่มคุณค่าและมูลค่าของวัตถุดิบที่มาจากประเทศไทย รวมทั้งยังรักษาสิ่งแวดล้อมอีกด้วย โดยอาหารที่มานําเสนอ ประกอบด้วย 8 เมนู ได้แก่ (1) ข้าวถั่วลูกไก่ยําปักษ์ใต้ผัก 5 สี โปรตีนสูง (2) ราเมงจากเส้นโปรตีนไข่ขาว ไร้แป้ง เหมาะกับคนรักสุขภาพ (3) ไอติมปราศจากนม เพิ่มรสชาติด้วยผัดเคล และเสาวรส (4) ห่อหมกวีแกนเพื่อสุขภาพ (5) ขนมชั้นสูตรลดน้ําตาลเสริมใยอาหาร และโพรไบโอติกส์ (6) โครเก็ตพะแนงแพลนต์เบส (7) ก๋วยเตี๋ยวจากเพรียงทราย โซเดียมต่ํา ภูมิปัญญาชุมชน และ (8) ไอติมจากโปรตีนจิ้งโกร่ง
ซึ่งในส่วนของงานเลี้ยงอาหารค่ําอย่างเป็นทางการ (Gala Dinner) เมนูอาหารและเครื่องดื่มสําหรับผู้นําเขตเศรษฐกิจ และคู่สมรส นั้นนําเสนอโดย เชฟชุมพล แจ้งไพร ภายใต้แนวความคิด “Sustainable Thai Gastronomy Gala Dinner” ซึ่งสอดคล้องกับแนวคิดหลักของการเป็นเจ้าภาพเอเปคของประเทศไทย ได้แก่ 1) Open เปิดประสบการณ์อาหารไทย ในทุกมิติ นําเสนอรสชาติที่กลมกล่อม ประกอบด้วย 8 รสชาติ ได้แก่ เปรี้ยว หวาน มัน เค็ม เผ็ด ปร่า ขม และจืด 2) Connect คัดสรรวัตถุดิบจากแหล่งผลิตท้องถิ่นทั่วประเทศไทย รวมทั้งที่ได้ขึ้นทะเบียน “สิ่งบ่งชี้ทางภูมิศาสตร์” เพื่อนําเสนอความอุดมสมบูรณ์ของไทยที่เป็นครัวของโลก และ 3) Balance การรักษาสมดุลระหว่างธรรมชาติและการพัฒนาอย่างยั่งยืนเพื่อยกระดับคุณภาพชีวิตของประชาชนไทยผ่านการน้อมนําหลักเศรษฐกิจพอเพียงมาใช้ ซึ่งประเทศไทยได้นําเป็นแนวทางเพื่อสร้างหุ้นส่วน เพื่อเป้าหมายการพัฒนาอย่างยั่งยืน
รัฐบาลไทย-ข่าวทำเนียบรัฐบาล-กรมทางหลวงชนบท เผยสถานการณ์น้ำท่วมในพื้นที่ จ.สุพรรณบุรี ไม่สามารถสัญจรผ่านได้ 1 สายทาง พร้อมจัดเจ้าหน้าที่ลาดตระเวน
วันจันทร์ที่ 31 ตุลาคม 2565
กรมทางหลวงชนบท เผยสถานการณ์น้ําท่วมในพื้นที่ จ.สุพรรณบุรี ไม่สามารถสัญจรผ่านได้ 1 สายทาง พร้อมจัดเจ้าหน้าที่ลาดตระเวน
ติดตามสถานการณ์ต่อเนื่อง และมอบของใช้จําเป็นช่วยเหลือผู้ประสบภัยในพื้นที่ เพื่อบรรเทาความเดือดร้อนให้ประชาชน ตามนโยบายของรัฐมนตรีว่าการ
นายอภิรัฐ ไชยวงศ์น้อย อธิบดีกรมทางหลวงชนบท (ทช.) กระทรวงคมนาคม เปิดเผยว่า ปัจจุบันสถานการณ์อุทกภัยบนโครงข่ายทางหลวงชนบทในพื้นที่จังหวัดสุพรรณบุรี ขณะนี้ได้รับผลกระทบ จํานวน 4 สายทาง แบ่งเป็น สามารถสัญจรผ่านได้ 3 สายทาง ดังนี้
1. สาย สพ.014 สะพานบ้านบางซอ ต.บางตาเถร อ.สองพี่น้อง ช่วง กม. ที่ 0+000 - 0+400 ระดับน้ํา 10 เซนติเมตร
2. สาย สพ.3048 แยก ทล.340 บ้านบางตาเถร อ.บางปลาม้า ช่วง กม. ที่ 25+000 - 25+500 ระดับน้ํา 10 เซนติเมตร
3. สาย สพ.5085 แยกทางหลวงชนบทสาย สพ.2004 บ้านโรงนา อ.บางปลาม้า ช่วง กม. ที่ 6+975 - 7+000 ระดับน้ํา 5 เซนติเมตร
และสายทางที่ไม่สามารถสัญจรผ่านได้ 1 สายทาง คือ สาย สพ.005 สะพานบางแม่หม่าย - บางเลน ต.กฤษณา อ.บางปลาม้า ช่วง กม. ที่ 0+000 - 0+900 ระดับน้ําท่วมสูง 50 เซนติเมตร เนื่องจากเขื่อนกระเสียวระบายน้ําออกมาบางส่วนเพื่อรักษาระดับน้ําสูงสุดของเขื่อน ทั้งนี้ สํานักงานทางหลวงชนบทที่ 18 (สุพรรณบุรี) โดยแขวงทางหลวงชนบทสุพรรณบุรี หมวดบํารุงทางหลวงชนบทสองพี่น้อง ได้ดําเนินการติดตั้งอุปกรณ์อํานวยความปลอดภัย ป้ายเตือนระดับน้ํา ป้ายเส้นทางเลี่ยง ซึ่งประชาชนที่ต้องการเดินทางข้ามแม่น้ําท่าจีนสามารถใช้เส้นทางสาย สพ.014 สะพานบ้านบางซอ ต.บางตาเถร ทดแทนได้ โดยใช้ ทล.3351 ระยะทาง 12 กิโลเมตร หรือใช้ถนนทางหลวงชนบทสาย สพ.3048 ระยะทาง 14 กิโลเมตร นอกจากนี้ ทช.ยังได้จัดเจ้าหน้าที่เฝ้าระวังและลาดตระเวนบนโครงข่ายทางหลวงชนบทที่ได้รับผลกระทบจากอุทกภัยอย่างใกล้ชิด พร้อมเตรียมเครื่องมือเครื่องจักร วัสดุ อุปกรณ์ เพื่อเข้าสํารวจและดําเนินการซ่อมแซมชั่วคราวทันทีหลังน้ําลด ตลอดจนได้จัดรถรับส่งอํานวยความสะดวกให้กับผู้ประสบภัย พร้อมส่งมอบของใช้จําเป็น อาทิ น้ําดื่ม ตามบ้านเรือน เพื่อเป็นการบรรเทาความเดือดร้อนช่วยเหลือให้กําลังใจและร่วมเคียงข้างไปกับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
อย่างไรก็ตาม ทช. จะติดตามสถานการณ์อุทกภัยในโครงข่ายทางหลวงชนบทอย่างใกล้ชิด และจะรายงานให้ประชาชนได้รับทราบเป็นระยะ ๆ ซึ่งหากประชาชนต้องการขอความช่วยเหลือหรือแจ้งเหตุสามารถติดต่อได้ที่แขวงทางหลวงชนบททุกจังหวัด หรือสายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-สธ. - บ.ไฟเซอร์ เตรียมการลงนามสัญญาจัดหาไฟเซอร์ฝาม่วงแดง 3 ล้านโดส ฉีดกลุ่มเด็กเล็ก และจัดทำแผนกระจายวัคซีน
วันพฤหัสบดีที่ 8 กันยายน 2565
สธ. - บ.ไฟเซอร์ เตรียมการลงนามสัญญาจัดหาไฟเซอร์ฝาม่วงแดง 3 ล้านโดส ฉีดกลุ่มเด็กเล็ก และจัดทําแผนกระจายวัคซีน
กระทรวงสาธารณสุข และบริษัท ไฟเซอร์ประเทศไทย และอินโดไชน่า เตรียมการลงนามสัญญาจัดหาวัคซีนไฟเซอร์ฝาสีม่วงแดงสําหรับเด็กเล็ก จํานวน 3 ล้านโดส ในไตรมาส 4 ของปี 2565 และจัดทําแผนกระจายวัคซีน หลัง อย.ไทยอนุมัติให้ฉีดในเด็กอายุ 6 เดือนถึงอายุน้อยกว่า 5 ปี
กระทรวงสาธารณสุข และบริษัท ไฟเซอร์ประเทศไทย และอินโดไชน่า เตรียมการลงนามสัญญาจัดหาวัคซีนไฟเซอร์ฝาสีม่วงแดงสําหรับเด็กเล็ก จํานวน3ล้านโดส ในไตรมาส4ของปี2565และจัดทําแผนกระจายวัคซีน หลัง อย.ไทยอนุมัติให้ฉีดในเด็กอายุ6เดือนถึงอายุน้อยกว่า5ปีได้แล้ว
วันนี้ (7กันยายน2565)นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขเป็นประธานในการเตรียมลงนามสัญญาจัดหาวัคซีนโควิด19 (ไฟเซอร์) ฝาสีม่วงแดง จํานวน 3ล้านโดส สําหรับฉีดเด็กอายุ6เดือนถึงอายุน้อยกว่า5ปี ระหว่าง นพ.โอภาส การย์กวินพงศ์ อธิบดีกรมควบคุมโรค และนางสาวเด็บบราห์ ไซเฟิร์ทผู้จัดการใหญ่ บริษัท ไฟเซอร์ประเทศไทย และอินโดไชน่า
นายอนุทิน ให้สัมภาษณ์ว่า วัคซีนไฟเซอร์สําหรับเด็กเล็กที่จัดหา3ล้านโดสนั้น บริษัทจะเริ่มทยอยส่งมอบให้ประเทศไทยได้ตั้งแต่เดือนตุลาคม2565เป็นต้นไป ซึ่งนับว่าเร็วเป็นพิเศษเนื่องจากกรมควบคุมโรคมีสัญญาการสั่งซื้อที่ได้รับการอนุมัติจากครม.อยู่แล้ว เพียงแต่เพิ่มชนิดของวัคซีนที่มีการผลิตเพื่อฉีดเด็กอายุ6เดือนถึงอายุน้อยกว่า5ปีโดยเฉพาะ ทั้งนี้ กลุ่มเด็กเล็กมีความเสี่ยงต่อการติดเชื้อและแพร่เชื้อโควิดสูง เนื่องจากเป็นวัยที่ยังไม่สามารถดูแลป้องกันตนเองได้ การที่เด็กได้รับวัคซีนจะช่วยลดโอกาสของการเจ็บป่วยและลดการแพร่เชื้อไปยังผู้สูงอายุในครอบครัวอีกด้วย
********************************* 7 กันยายน 2565
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดีสำนักงานเพื่อสิทธิมนุษยชน UN ชื่นชมไทยที่ได้ประกาศใช้ พ.ร.บ. ป้องกันและปราบปรามการทรมานและการกระทำให้บุคคลสูญหาย พ.ศ. 2565
วันพฤหัสบดีที่ 3 พฤศจิกายน 2565
​โฆษกรัฐบาลเผย นายกฯ ยินดีสํานักงานเพื่อสิทธิมนุษยชน UN ชื่นชมไทยที่ได้ประกาศใช้ พ.ร.บ. ป้องกันและปราบปรามการทรมานและการกระทําให้บุคคลสูญหาย พ.ศ. 2565
ยืนยันขจัดปัญหาการละเมิดสิทธิมนุษยชน ยกระดับการคุ้มครองสิทธิตามมาตรฐานสากล
วันนี้ (3 พฤศจิกายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่สํานักงานเพื่อสิทธิมนุษยชนแห่งสหประชาชาติ (Office of the High Commissioner for Human Rights: OHCHR) เห็นถึงความพยายามของรัฐบาล โดยชื่นชมประเทศไทยที่ได้ประกาศใช้พระราชบัญญัติป้องกันและปราบปรามการทรมานและการกระทําให้บุคคลสูญหาย พ.ศ. 2565
โฆษกประจําสํานักนายกรัฐมนตรีกล่าวว่า สํานักงานเพื่อสิทธิมนุษยชนแห่งสหประชาชาติมองว่า พระราชบัญญัติฯ ซึ่งประกาศในพระราชกิจจานุเบกษา เมื่อวันที่ 25 ตุลาคม 2565 ที่ผ่านมา ถือเป็นก้าวสําคัญในการปฏิบัติตามคํามั่นของไทยเพื่อขจัดการกระทําทรมาน และการกระทําให้บุคคลสูญหายให้หมดสิ้น และเป็นการให้ความยุติธรรมกับผู้เสียหายจากการทรมานและการกระทําให้บุคคลสูญหาย ซึ่งพระราชบัญญัติฯ มีเนื้อหาครอบคลุมเรื่องสิทธิในการที่จะไม่ถูกทรมานเป็นสิทธิมนุษยชนที่ไม่อาจระงับชั่วคราวได้ (non-derogation) และหลักการไม่ส่งใครกลับไปเผชิญอันตราย (non-refoulement) ซึ่งป้องกันไม่ให้เจ้าหน้าที่ขับไล่ เนรเทศ หรือส่งบุคคลใดไปยังอีกประเทศหนึ่งที่อาจเผชิญความเสี่ยงต่อการกระทําที่โหดร้าย ไร้มนุษยธรรม หรือที่ย่ํายีศักดิ์ศรี หรือการกระทําให้บุคคลสูญหาย
นอกจากนี้ สํานักงานเพื่อสิทธิมนุษยชนแห่งสหประชาชาติยังชื่นชมไทยที่ปฏิบัติตามคํามั่นที่ให้ไว้ในการทบทวนสิทธิมนุษยชนครั้งล่าสุดตามกระบวนการ Universal Periodic Review (UPR) และระบุว่า หลังจากที่มีกรอบกฎหมายบังคับใช้ในประเทศแล้ว ประเทศไทยสามารถดําเนินการให้สัตยาบันต่ออนุสัญญาระหว่างประเทศว่าด้วยการคุ้มครองบุคคลทุกคนจากการหายสาบสูญโดยถูกบังคับ (International Convention for the Protection of All Persons from Enforced Disappearance) และ พิธีสารเลือกรับของอนุสัญญาว่าด้วยการต่อต้านการทรมาน และการกระทําอื่น ๆ ที่โหดร้าย ไร้มนุษยธรรม หรือที่ย่ํายีศักดิ์ศรี (Optional Protocol to the Convention against Torture and other Cruel, Inhuman or Degrading Treatment or Punishment) ในลําดับถัดไป และพร้อมให้การสนับสนุนทางเทคนิคแก่รัฐบาลตามที่มีความจําเป็นอีกด้วย
“รัฐบาลภายใต้การบริหารของนายกรัฐมนตรีมีความมุ่งมั่นที่จะบังคับใช้พระราชบัญญัติฯ แก้ไขปัญหาการกระทําทรมานและการกระทําให้บุคคลสูญหาย ซึ่งกระทําโดยเจ้าหน้าที่ของรัฐเป็นการละเมิดสิทธิมนุษยชนอย่างร้ายแรงไม่ว่าในสถานการณ์ใด ๆ ด้วยมุ่งหวังขจัดปัญหาการละเมิดสิทธิมนุษยชนที่ร้ายแรง และสร้างหลักประกันความเป็นธรรมให้กับประชาชน รวมทั้งยกระดับการคุ้มครองสิทธิมนุษยชนตามมาตรฐานสากล และสร้างความเชื่อมั่นด้านกระบวนการยุติธรรม ส่งเสริมภาพลักษณ์ของไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-ปลัดกระทรวงยุติธรรม สั่งการเร่งให้ความช่วยเหลือเยียวยาผู้บาดเจ็บและครอบครัวผู้เสียชีวิตหนองบัวลำภู ภายใต้นโยบาย รมว.ยุติธรรม “ยุติธรรมสร้างสุข ยุติธรรมเชิงรุก สร้างสุขให้ประชาชน
วันศุกร์ที่ 7 ตุลาคม 2565
ปลัดกระทรวงยุติธรรม สั่งการเร่งให้ความช่วยเหลือเยียวยาผู้บาดเจ็บและครอบครัวผู้เสียชีวิตหนองบัวลําภู ภายใต้นโยบาย รมว.ยุติธรรม “ยุติธรรมสร้างสุข ยุติธรรมเชิงรุก สร้างสุขให้ประชาชน
ปลัดกระทรวงยุติธรรม สั่งการเร่งให้ความช่วยเหลือเยียวยาผู้บาดเจ็บและครอบครัวผู้เสียชีวิตหนองบัวลําภู ภายใต้นโยบาย รมว.ยุติธรรม “ยุติธรรมสร้างสุข ยุติธรรมเชิงรุก สร้างสุขให้ประชาชน
ในวันศุกร์ที่ 7 ตุลาคม 2565 นางพงษ์สวาท กายอรุณสุทธิ์ ปลัดกระทรวงยุติธรรม สั่งการให้ความช่วยเหลือเยียวยาผู้บาดเจ็บและครอบครัวผู้เสียชีวิตจากกรณีอดีตตํารวจคลั่งก่อเหตุกราดยิงศูนย์เด็กเล็กที่จังหวัดหนองบัวลําภู ตามพระราชบัญญัติค่าตอบแทนผู้เสียหายและค่าทดแทน และค่าใช้จ่ายแก่จําเลยในคดีอาญา พ.ศ. 2544 และที่แก้ไขเพิ่มเติม (ฉบับที่ 2) พ.ศ. 2559 โดยเร่งด่วน เนื่องจากเป็นเหตุการณ์สะเทือนขวัญร้ายแรงในระดับประเทศและนานาประเทศต่างสนใจ ห่วงใยกับเหตุการณ์ดังกล่าวเป็นอย่างมากเพราะกระทําต่อเด็กอายุน้อยมาก จึงอนุมัติช่วยเหลือเยียวยาด้วยความรวดเร็วที่สุด
ทั้งนี้ ที่ประชุมคณะอนุกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา ประจําจังหวัดหนองบัวภู เมื่อเวลา 09.30 น. โดยมี นายสุวิทย์ จันทร์หวร รองผู้ว่าราชการจังหวัดหนองบัวลําภู รักษาราชการแทนผู้ว่าราชการจังหวัดหนองบัวลําภูในฐานะประธานคณะอนุกรรมการฯ พร้อมด้วยคณะอนุกรรมการฯ และนางนงนุช กุมศัสตรา ยุติธรรมจังหวัดหนองบัวลําภู ในฐานะเลขานุการฯ ได้ประชุมพิจารณาให้ความช่วยเหลือ สรุปดังนี้
1. อนุมัติรายผู้เสียชีวิต จํานวน 36 ราย รายละ 110,000 บาท รวมเป็นเงิน 3,960,000 บาท (ไม่รวมรายก่อเหตุเพราะไม่อนุมัติให้ความช่วยเหลือ)
2. อนุมัติในหลักการให้ความช่วยเหลือผู้ได้บาดเจ็บ จํานวน 10 ราย แต่ทั้งนี้เนื่องจากอยู่ระหว่างการรักษาตัวอยู่ที่โรงพยาบาล หากรักษาเรียบร้อยแล้วจะคํานวณค่ารักษาพยาบาลตามที่จ่ายจริงตามที่กฎหมายกําหนด โดยสํานักงานยุติธรรมจังหวัดหนองบัวลําภูจะประสานหลักฐานต่าง ๆ เพื่อให้การช่วยเหลือต่อไป
รัฐบาลไทย-ข่าวทำเนียบรัฐบาล-ธ.ก.ส. ได้รับการจัดอันดับเครดิตเรทติ้งส์ สูงสุดที่ AAA (tha) และ F1+ (tha) ต่อเนื่อง 9 ปี
วันจันทร์ที่ 10 ตุลาคม 2565
ธ.ก.ส. ได้รับการจัดอันดับเครดิตเรทติ้งส์ สูงสุดที่ AAA (tha) และ F1+ (tha) ต่อเนื่อง 9 ปี
​'ฟิทช์ เรทติ้งส์' คงอันดับเครดิตภายในประเทศระยะยาว ธ.ก.ส. ที่สูงสุด 'AAA (tha)' แนวโน้มอันดับเครดิต Stable และระยะสั้นที่ 'F1+ (tha)' ต่อเนื่องเป็นปีที่ 9 สะท้อนถึงสถานะทางการเงินที่แข็งแกร่ง มั่นคง และมีเสถียรภาพ
​'ฟิทช์ เรทติ้งส์' คงอันดับเครดิตภายในประเทศระยะยาว ธ.ก.ส. ที่สูงสุด 'AAA (tha)' แนวโน้มอันดับเครดิต Stable และระยะสั้นที่ 'F1+ (tha)' ต่อเนื่องเป็นปีที่ 9 สะท้อนถึงสถานะทางการเงินที่แข็งแกร่ง มั่นคง และมีเสถียรภาพ เป็นสถาบันการเงินเฉพาะกิจของรัฐที่มีการบริหารจัดการทางการเงิน ที่ดี และมีบทบาทสําคัญในการสนับสนุนนโยบายรัฐและพัฒนาภาคเกษตรได้อย่างยั่งยืนและมีประสิทธิภาพ
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า บริษัท ฟิทช์ เรทติ้งส์ (ประเทศไทย) จํากัด ได้ประกาศผลการจัดอันดับเครดิตของ ธ.ก.ส. โดยคงอันดับเครดิตภายในประเทศระยะยาวอยู่ที่ระดับ 'AAA (tha)' แสดงถึงความน่าเชื่อถือสูงสุดและความเสี่ยงในการผิดชําระหนี้ต่ําสุด แนวโน้มอันดับเครดิตมีเสถียรภาพ และคงอันดับเครดิตภายในประเทศระยะสั้นที่ระดับ 'F1+ (tha)' ซึ่งสะท้อนถึงความสามารถสูงสุดในการชําระคืนเงินกู้ตามกําหนดและความเสี่ยงในการ ผิดนัดชําระหนี้ต่ําที่สุด และมีสภาพคล่องแข็งแกร่งเป็นพิเศษ ต่อเนื่องเป็นปีที่ 9 โดยเป็นอันดับเครดิตที่สูงสุดสําหรับการจัดอันดับเครดิตในประเทศ
ในการจัดอันดับเครดิตของ ธ.ก.ส. นั้น ฟิทช์เรทติ้งส์ ระบุว่า ด้วยสถานะทางกฎหมายของ ธ.ก.ส. ซึ่งเป็นธนาคารเฉพาะกิจของรัฐ มีกระทรวงการคลังเป็นผู้ถือหุ้นส่วนใหญ่ โดยมีรัฐมนตรีว่าการกระทรวงการคลังเป็นประธานกรรมการ รวมทั้งบริหารงานร่วมกับคณะกรรมการ ธ.ก.ส. ซึ่งได้รับการแต่งตั้งโดยคณะรัฐมนตรี จึงมีความเป็นไปได้สูงที่รัฐบาลจะให้การสนับสนุนพิเศษนอกเหนือจากการดําเนินงานตามปกติแก่ ธ.ก.ส. อย่างทันท่วงทีในกรณีที่มีความจําเป็น อาทิ การเพิ่มทุนและการค้ําประกันเงินกู้ยืม เป็นต้น นอกจากนี้ ธ.ก.ส. ยังเป็นธนาคารที่มีบทบาทในเชิงนโยบายที่สําคัญต่อรัฐบาล อันเป็นบทบาทเฉพาะตัวที่มีความเกี่ยวข้องกับภาคเกษตรและการพัฒนาชนบท ซึ่งธนาคารมีความชํานาญและได้ปฏิบัติหน้าที่ตามนโยบายดังกล่าวได้เป็นอย่างดีมาอย่างยาวนาน อีกทั้งบทบาทสําคัญในการให้ความช่วยเหลือแก่เกษตรกรและชุมชนในชนบท โดยเฉพาะในช่วงเวลาที่ยากลําบาก เช่น สถานการณ์แพร่ระบาดของเชื้อไวรัส COVID-19 และภัยพิบัติทางธรรมชาติ ซึ่งการจัดอันดับเครดิตนี้ยังสะท้อนให้เห็นถึงเสถียรภาพทางเครดิตและประสิทธิภาพด้านการบริหารจัดการองค์กรที่ดีในการจัดการทางการเงิน และขับเคลื่อนภารกิจเพื่อมุ่งสู่เป้าหมายในฐานะสถาบันการเงินที่สนับสนุนเงินทุนและมีบทบาทสําคัญในการพัฒนาภาคเกษตรของไทยไปสู่ความยั่งยืน
รัฐบาลไทย-ข่าวทำเนียบรัฐบาล-รมว.สุชาติ ส่ง ‘ที่ปรึกษารัฐมนตรี’มอบเข็มเชิดชูเกียรติและใบประกาศเกียรติคุณให้แก่อาสาสมัครแรงงานดีเด่น จ.เพชรบุรีและสมุทรสงคราม
วันจันทร์ที่ 26 กันยายน 2565
รมว.สุชาติ ส่ง ‘ที่ปรึกษารัฐมนตรี’มอบเข็มเชิดชูเกียรติและใบประกาศเกียรติคุณให้แก่อาสาสมัครแรงงานดีเด่น จ.เพชรบุรีและสมุทรสงคราม
รมว.สุชาติ ส่ง ‘ที่ปรึกษารัฐมนตรี’มอบเข็มเชิดชูเกียรติและใบประกาศเกียรติคุณให้แก่อาสาสมัครแรงงานดีเด่น จ.เพชรบุรีและสมุทรสงคราม
วันที่26กันยายน2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีมอบเข็มเชิดชูเกียรติและใบประกาศเกียรติคุณให้แก่อาสาสมัครแรงงานดีเด่นประจําปีงบประมาณ2565ของจังหวัดเพชรบุรีและจังหวัดสมุทรสงครามและเปิดการประชุม‘อาสาสมัครแรงงานระดับตําบลจังหวัดเพชรบุรีครั้งที่4/2565โดยมีนางสาวอนงค์นาถมีศิริแรงงานจังหวัดเพชรบุรีกล่าวรายงานวัตถุประสงค์การจัดงานนางรภัสสาพานิกุลแรงงานจังหวัดสมุทรสงครามพร้อมด้วยหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีเข้าร่วมในครั้งนี้ด้วยณห้องประชุมองค์การบริหารส่วนตําบลบ้านหม้อตําบลบ้านหม้ออําเภอเมืองเพชรบุรีจังหวัดเพชรบุรี
นางธิวัลรัตน์กล่าวว่ากระทรวงแรงงานมีภารกิจหน้าที่ในการบริหารจัดการด้านแรงงานซึ่งเป็นงานที่มีความสําคัญอย่างยิ่งกับการพัฒนาประเทศมีความเกี่ยวข้องสัมพันธ์ทั้งมิติด้านความมั่นคงเศรษฐกิจและสังคมอาสาสมัครแรงงานและเครือข่ายเป็นบุคคลสําคัญที่มีบทบาทหน้าที่และเป็นกลไกเครือข่ายภาคประชาชนในการขับเคลื่อนภารกิจของกระทรวงแรงงานโดยคําว่า“อาสาสมัคร”ซึ่งหมายถึงบุคคลที่ทําประโยชน์เพื่อสังคมด้วยความสมัครใจเป็นผู้ที่มีบทบาทสําคัญต่อการปฏิบัติงานระดับพื้นที่และชุมชนอาสาสมัครแรงงานและเครือข่ายทุกท่านเป็นผู้ที่มีจิตอาสาเสียสละเวลาส่วนตัวและของครอบครัวเป็นสื่อกลางในการประชาสัมพันธ์เผยแพร่ความรู้ให้คําปรึกษาและแนะนํางานด้านแรงงานให้แก่ประชาชนในหมู่บ้านและชุมชนรวมทั้งแจ้งข้อมูลให้หน่วยงานในสังกัดกระทรวงแรงงานทราบอย่างเร่งด่วนเพื่อให้ปัญหาต่างๆได้รับการแก้ไขโดยเร็ว
“กระทรวงแรงงานขอขอบคุณอาสาสมัครแรงงานและเครือข่ายทุกท่านที่เป็นกําลังสําคัญในการขับเคลื่อนภารกิจของกระทรวงแรงงานสู่ประชาชนในทุกพื้นที่ของจังหวัดเพชรบุรีขอเป็นกําลังใจและขอให้ทุกท่านผนึกกําลังร่วมกันทํางานเพื่อทําให้ชีวิตความเป็นอยู่ของพี่น้องชาวจังหวัดเพชรบุรีสู่“ความมั่นคงมั่งคั่งยั่งยืน”ต่อไป”นางธิวัลรัตน์กล่าวท้ายสุด
สําหรับอาสาสมัครแรงงานดีเด่นประจําปีงบประมาณ2565ระดับจังหวัดที่ได้รับเข็มเชิดชูเกียรติและใบประกาศเกียรติคุณจํานวน2คนได้แก่นางจรรยาเถาว์น้อยอาสาสมัครแรงงานแกนนําระดับตําบลเขาย้อยอําเภอเขาย้อยจังหวัดเพชรบุรีและนางสุพัตรา รัตนบรรจง อาสาสมัครแรงงานแกนนําระดับตําบลบางคนทีอําเภอบางคนทีจังหวัดสมุทรสงครามและอาสาสมัครแรงงานดีเด่นระดับอําเภอจังหวัดเพชรบุรีจํานวน2คนได้แก่นางปราณีบุปผารามอาสาสมัครแรงงานแกนนําระดับตําบลหนองหญ้าปล้องอําเภอหนองหญ้าปล้อง จังหวัดเพชรบุรีและนายโชคชัยแช่มช้อยอาสาสมัครแรงงานแกนนําระดับตําบลท่าแร้งออกอําเภอบ้านแหลม จังหวัดเพชรบุรีซึ่งการมอบรางวัลในครั้งนี้เพื่อยกย่องเชิดชูเกียรติสร้างขวัญและกําลังใจให้กับอาสาสมัครแรงงานดีเด่นผู้ทําคุณประโยชน์ต่อสังคมและกระทรวงแรงงานในการช่วยเหลือประสานการบริการด้านแรงงานต่างๆเพื่อพี่น้องประชาชนในพื้นที่/ชุมชนให้บรรลุผลสําเร็จด้วยดีมาอย่างต่อเนื่องเป็นที่ประจักษ์
+++++++++++++++++++
กองเผยแพร่และประชาสัมพันธ์
26กันยายน2565
รัฐบาลไทย-ข่าวทำเนียบรัฐบาล-เตือนภัยผู้ใช้แอปฯ หาคู่ ระมัดระวังการคบหาบุคคลบนโลกออนไลน์เสี่ยงตกเป็นเหยื่อมิจฉาชีพ อาชญากรรม หลายรูปแบบ
วันศุกร์ที่ 14 ตุลาคม 2565
เตือนภัยผู้ใช้แอปฯ หาคู่ ระมัดระวังการคบหาบุคคลบนโลกออนไลน์เสี่ยงตกเป็นเหยื่อมิจฉาชีพ อาชญากรรม หลายรูปแบบ
เตือนภัยผู้ใช้แอปฯ หาคู่ ระมัดระวังการคบหาบุคคลบนโลกออนไลน์เสี่ยงตกเป็นเหยื่อมิจฉาชีพ อาชญากรรม หลายรูปแบบ
วันที่ 14 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ปัจจุบันได้ปรากฏกรณีการใช้แอปพลิเคชันหาคู่เป็นช่องทางในการก่ออาชญากรรมโดยต่อเนื่อง เช่นล่าสุดได้ปรากฏว่ามีผู้ต้องหาตามหมายจับคดีทําร้ายผู้อื่นจนถึงแก่ความตาย ได้ใช้แอปพลิเคชันหาคู่หลอกลวงเหยื่ออีกรายและมีการกักขัง ทําร้ายร่างกาย แต่เจ้าหน้าที่สามารถช่วยเหลือออกมาได้และจับกุมผู้กระทําผิดได้
ดังนี้ จึงขอเตือนให้ประชาชนที่มีการใช้แอปพลิเคชัน หรือโซเชียลมีเดียทุกช่องทางในการหาคู่ ให้ใช้ความระมัดระวังในการคบหาผู้ที่พบกันในช่องทางดังกล่าวอย่างรอบคอบ เนื่องจากมีมิจฉาชีพ และอาชญากรรูปหลากหลายรูปแบบแอบแฝงอยู่ด้วย ไม่ว่าจะเป็นการหลอกลวงไปทําร้ายร่างกาย หลอกลวงเพื่อมีเพศสัมพันธ์แล้วถ่ายคลิปเพื่อนําไปแบลคเมลเรียกเงินจากเหยื่อ
อย่างไรก็ตาม กรณีที่พบมากคือกลุ่มโรแมนซ์สแกม ทั้งที่เป็นคนไทยและต่างชาติ ที่จะเข้ามาหาเหยื่อในลักษณะตีสนิท พูดคุยคบหาเป็นคนรักจากนั้นจะสร้างเรื่องราวต่างๆ เพื่อหลอกลวงให้มีการโอนเงินให้กลุ่มคนร้าย หรือบางกรณีหลอกลวงใช้เหยื่อเป็นเครื่องมือในการกระทําผิดที่เกี่ยวกับยาเสพติด หรือสิ่งผิดกฎหมาย
“ปัจจุบันแอปพลิเคชันหรือโซเชียลมีเดียเพื่อการหาคู่ได้รับความนิยมมากของคนทุกวัย เนื่องจากสามารถเชื่อมต่อหาคู่ได้ทั้งคนไทยและต่างชาติ แต่ความนิยมดังกล่าวก็เป็นช่องโหว่ให้มิจฉาชีพ อาชญากรไซเบอร์เข้ามาใช้เป็นช่องทางในการหลอกลวงเหยื่อด้วยรูปแบบต่างๆ จึงขอเตือนให้ผู้ใช้บริการใช้ความระมัดวัง อย่าหลงเชื่อผู้ที่พบกันในโซเชียลมีเดียโดยง่าย ขอให้ตรวจสอบประวัติบุคคลที่จะคบหาอย่างรอบคอบ โดยเฉพาะที่เข้ามายืมเงินและให้โอนเงินไม่ว่าจะด้วยเหตุใดอย่าโอนเด็ดขาดให้สันนิษฐานก่อนว่าเป็นคนร้ายที่เข้ามาหลอกลวง” น.ส.ไตรศุลี กล่าว
น.ส.ไตรศุลี กล่าวว่า สํานักงานตํารวจแห่งชาติ ได้รับแจ้งเหตุอาชญากรรมผ่านช่องทางโซเชียลมีเดียและมีการออกข่าวสารเตือนประชาชนอย่างต่อเนื่อง พร้อมกับแนะนําแนวทางป้องกันการถูกหลอกลวงจากใช้แอปพลิเคชันหาคู่ ดังนี้ 1)ระมัดระวังในการเปิดเผยข้อมูลส่วนตัว ไม่บอกข้อมูลทั้งหมดกับคนที่เพิ่งรู้จัก 2) ไม่หลงเชื่อ หรือไว้ใจบุคคลใดโดยง่าย หากมีความจําเป็นต้องนัดเจอควรมีเพื่อนหรือผู้ปกครองไปด้วย
3) ผู้ปกครองควรดูแลบุตรหลานอย่างใกล้ชิด ไม่ปล่อยให้ใช้สื่อสังคมออนไลน์หรือโทรศัพท์มือถือเพียงลําพัง ควรพูดคุยทําความเข้าใจถึงขอบเขตการใช้งานว่าแอปพลิเคชันไหนใช้ได้บ้างหรือแอปพลิเคชันใดควรหลีกเลี่ยง 4) อะไรที่ดีเกินไป เร็วเกินไปให้ตั้งข้อสังเกตไว้ก่อนว่าอาจจะดีเสมอไป โดยเฉพาะอย่างยิ่งเรื่องความสัมพันธ์ที่เกิดขึ้นโดยง่ายผ่านสื่อสังคมออนไลน์
ทั้งนี้ หากผู้ใช้แอปพลิเคชันหาคู่หรือโซเชียลมีเดียช่องทางต่างๆ พบเบาะแสการกระทําผิดไม่ว่าจะรูปแบบใด ขอให้รีบแจ้งเจ้าหน้าที่ตํารวจเพื่อให้ความช่วยเหลือ และดําเนินคดีกับผู้ต้องหาตามขั้นตอนกฎหมาย โดยสามารถแจ้งได้ทั้งสายด่วน สํานักงานตํารวจแห่งชาติ 191 หรือ สายด่วน ศูนย์ปราบปรามอาชญากรรมทางเทคโนโลยีสารสนเทศ สํานักงานตํารวจแห่งชาติ 1599 ตลอด 24 ชั่วโมง
รัฐบาลไทย-ข่าวทำเนียบรัฐบาล-​นายกฯ ชื่นชม แคมเปญ Friend of sacit สร้างกระแสวัยรุ่น Gen Z ใส่ชุดผ้าไทย ด้านศิลปิน ดารา เซเลบริตี้ร่วมเป็นต้นแบบใช้งานคราฟต์สร้างมูลค่าเพิ่มหัตถกรรมไทยให้โกอินเตอร์
วันอาทิตย์ที่ 6 พฤศจิกายน 2565
​นายกฯ ชื่นชม แคมเปญ Friend of sacit สร้างกระแสวัยรุ่น Gen Z ใส่ชุดผ้าไทย ด้านศิลปิน ดารา เซเลบริตี้ร่วมเป็นต้นแบบใช้งานคราฟต์สร้างมูลค่าเพิ่มหัตถกรรมไทยให้โกอินเตอร์
​นายกฯ ชื่นชม แคมเปญ Friend of sacit สร้างกระแสวัยรุ่น Gen Z ใส่ชุดผ้าไทย ด้านศิลปิน ดารา เซเลบริตี้ร่วมเป็นต้นแบบใช้งานคราฟต์สร้างมูลค่าเพิ่มหัตถกรรมไทยให้โกอินเตอร์
วันที่ 6 พ.ย.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ชื่นชมแคมเปญ Friend of sacit ของสถาบันส่งเสริมศิลปหัตถกรรมไทย (องค์การมหาชน) ที่มีออกกิจกรรมเพื่อสร้างมูลค่าเพิ่มให้กับงานหัตถกรรมไทยด้านต่างๆ ให้ทันสมัยเป็นที่สนใจของคนไทยและต่างชาติ เช่น ล่าสุดได้ชวนคนรุ่นใหม่แสดงพลังต้นแบบการใช้ผ้าไทยในกิจกรรม “แปลงโฉมวัยรุ่น Gen Z ด้วยผ้าไทย” ที่ให้วัยรุ่นมาสวมใส่ชุดผ้าไทยที่มีเสน่ห์แตกต่างกันตามภูมิภาค เพื่อสร้างกระแสการสวมใส่ผ้าไทยในหมู่เยาวชน เป็น Soft Power ที่จะส่งผลบวกทั้งด้านวัฒนธรรม สังคมและเศรษฐกิจ
น.ส.ไตรศุลี กล่าวว่า ก่อนหน้านี้แคมเปญ Friend of sacit ได้เชิญศิลปิน ดารา นักแสดง เซเลบริตี้คนดัง และผู้ที่อยู่ในแวดวงงานคราฟต์ มาเป็นต้นแบบเพื่อสื่อสารในภาพลักษณ์ของงานหัตถศิลป์ไทยในผลงานต่างๆ ทั้งเสื้อผ้า กระเป๋า ของใช้ส่วนตัว ที่มีความสวยงาม ทันสมัย สามารถใช้ได้จริงในชีวิตประจําวันทั้งกลุ่มคนรุ่นใหม่และประชาชนทั่วไป สะท้อนพลังสร้างสรรค์ของงานศิลปหัตถกรรมที่สามารถออกแบบให้มีความเป็นสากลแต่ยังคงสามารถสะท้อนอัตลักษณ์ความเป็นไทยได้อย่างโดดเด่นได้
น.ส.ไตรศุลี กล่าวว่า รัฐบาลภายใต้การนําของ พล.อ.ประยุทธ์ ให้ความสําคัญกับนโยบายการสร้างเศรษฐกิจสร้างสรรค์ ซึ่งประเทศไทยไทยมีจุดเด่นและความพร้อมด้านทุนวัฒนธรรมต่างๆ ที่จะก่อให้เกิดมูลค่าเศรษฐกิจ ซึ่งการผลักดัน Soft Power ไทยด้วยการนําทุนทางวัฒนธรรม จะเป็นการต่อยอดสร้างสรรค์สินค้าและบริการ เพื่อเพิ่มมูลค่าทางเศรษฐกิจและเสริมสร้างเศรษฐกิจฐานรากให้มีความเข้มแข็ง พัฒนาประเทศ ทั้งในมิติสังคม เศรษฐกิจ วัฒนธรรม ความมั่นคง และการสร้างเกียรติภูมิ ภาพลักษณ์ที่ดีของประเทศไทยในเวทีโลก
รัฐบาลไทย-ข่าวทำเนียบรัฐบาล-รมว.สุชาติ จับมือ โลตัสอมตะนคร จำหน่ายผลิตภัณฑ์โครงการแรงงานพันธุ์ดีฯ หวังสร้างรายได้ให้แรงงานในสถานประกอบการ
วันศุกร์ที่ 2 กันยายน 2565
รมว.สุชาติ จับมือ โลตัสอมตะนคร จําหน่ายผลิตภัณฑ์โครงการแรงงานพันธุ์ดีฯ หวังสร้างรายได้ให้แรงงานในสถานประกอบการ
รัฐมนตรีว่าการกระทรวงแรงงาน เป็นประธานเปิดโครงการส่งเสริมคุณภาพชีวิตแรงงานพันธุ์ดี ตามวิถีเศรษฐกิจพอพียง ณ บริษัท เอก-ชัย ดิสทริบิวชั่น ซิสเทม จํากัด (โลตัสสาขาอมตะนคร) จ.ชลบุรี
รัฐมนตรีว่าการกระทรวงแรงงาน เป็นประธานเปิดโครงการส่งเสริมคุณภาพชีวิตแรงงานพันธุ์ดี ตามวิถีเศรษฐกิจพอพียง ณ บริษัท เอก-ชัย ดิสทริบิวชั่น ซิสเทม จํากัด (โลตัสสาขาอมตะนคร) จ.ชลบุรี ในการน้อมนําหลักปรัชญาเศรษฐกิจพอเพียงไปใช้เป็นแนวทางในการดําเนินชีวิต ให้สามารถพึ่งพาตนเอง มีภูมิคุ้มกัน โดยส่งเสริมให้สถานประกอบกิจการใช้ทรัพยากรที่มีอยู่ เพาะปลูกพืชผักสวนครัว พืชผลทางการเกษตรหรือเลี้ยงสัตว์ นําผลผลิตมาบริโภคเพื่อช่วยลดภาระค่าใช้จ่ายในการครองชีพ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า โครงการส่งเสริมคุณภาพชีวิตแรงงานพันธุ์ดี ตามวิถีเศรษฐกิจพอเพียง เป็นโครงการที่ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานพระราชานุญาตให้กระทรวงแรงงานดําเนินการ เพื่อส่งเสริมให้นายจ้าง ลูกจ้างใช้ทรัพยากรธรรมชาติและเวลาว่างให้เกิดประโยชน์ สร้างมูลค่าด้วยการใช้ที่ดินหรือพื้นที่ว่างเปล่า และใช้เวลาหลังเลิกงานหรือในวันหยุด ทําการเพาะปลูกพืชผักสวนครัว ทําการเกษตร โดยพืชผลที่ได้ลูกจ้างนํามาแลกเปลี่ยน แบ่งปันกันแล้วนํากลับไปบริโภคและจําหน่ายเพื่อลดรายจ่ายเพิ่มรายได้ในครัวเรือน ปัจจุบันมีสถานประกอบกิจการทั่วประเทศเข้าร่วมโครงการ จํานวน 402 แห่ง สามารถลดภาระค่าใช้จ่ายและเพิ่มรายได้ในครัวเรือนได้มากถึง 21.55 ล้านบาท นับเป็นความก้าวหน้าอีกระดับหนึ่งที่สามารถพัฒนาต่อยอดจากการใช้ทรัพยากรธรรมชาติสําหรับการเพาะปลูกเพื่อการบริโภค ขยายไปถึงการเพาะปลูกเพื่อจําหน่าย นอกจากนี้ บริษัท เอก-ชัย ดิสทริบิวชั่น ซิสเทม จํากัด (โลตัส สาขาอมตะนคร) จ.ชลบุรี ยังได้รับรางวัลเกียรติยศสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี พ.ศ.2565 ระดับประเทศ เป็นปีที่ 12 ซึ่งแสดงให้เห็นถึงความสําเร็จของการมีส่วนร่วมระหว่างภาครัฐ และสถานประกอบกิจการ เพื่อที่จะดูแลให้แรงงานมีคุณภาพชีวิตที่ดี อันเป็นพื้นฐานของ การพัฒนาที่ยั่งยืนตามหลักปรัชญาของเศรษฐกิจพอเพียง ซึ่งกระทรวงแรงงานจะดําเนินโครงการนี้อย่างต่อเนื่องต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน กล่าวว่า การจัดงานโครงการส่งเสริมคุณภาพชีวิตแรงงานพันธุ์ดี ตามวิถีเศรษฐกิจพอเพียง ในวันนี้ มีสถานประกอบกิจการ 10 แห่ง ที่เข้าร่วมโครงการนําผลผลิตที่ได้จากโครงการ เช่น พืชผักสวนครัว ไข่ไก่ ฯลฯ มาแสดงและจัดจําหน่ายในราคาถูก เป็นการส่งเสริมให้สถานประกอบกิจการที่เข้าร่วมโครงการแรงงานพันธุ์ดี ตามวิถีเศรษฐกิจพอเพียง สามารถนําพืชผักสวนครัวและผลผลิตทางการเกษตรของลูกจ้างที่ได้จากการเพาะปลูกมาจําหน่าย เพื่อสร้างมูลค่าและเพิ่มรายได้ในครัวเรือนให้แก่ลูกจ้าง โดยผลของการจัดโครงการดังกล่าว จะเป็นประโยชน์ให้แก่สถานประกอบกิจการทั่วประเทศ สําหรับเป็นแนวทาง ในการนําทรัพยากรธรรมชาติมาใช้พัฒนาคุณภาพชีวิตแรงงาน ให้เกิดการพัฒนาที่ยั่งยืนตามหลักปรัชญาของเศรษฐกิจพอเพียงต่อไป สถานประกอบกิจการใดสนใจเข้าร่วมโครงการ ขอรายละเอียดเพิ่มเติมได้ที่ กองสวัสดิการแรงงาน โทร. 0 2660 2177
รัฐบาลไทย-ข่าวทำเนียบรัฐบาล-พลเอก ประยุทธ์ จันทร์โอชา รัฐมนตรีว่าการกระทรวงกลาโหมลงพื้นที่อยุธยา
วันศุกร์ที่ 2 กันยายน 2565
พลเอก ประยุทธ์ จันทร์โอชา รัฐมนตรีว่าการกระทรวงกลาโหมลงพื้นที่อยุธยา
สั่งกําลังและเครื่องมือช่าง หนุนเสริมป้องเมืองเก่า รับมือมวลน้ําเจ้าพระยาเพิ่ม
วันนี้ (วันที่ 2 กันยายน 2565) เวลา 9.00 น. พลเอก ประยุทธ์ จันทร์โอชา รัฐมนตรีว่าการกระทรวงกลาโหม ได้ลงพื้นที่ จังหวัดพระนครศรีอยุธยา ติดตามสถานการณ์แม่น้ําเจ้าพระยา และการปฏิบัติงานของศูนย์บรรเทาสาธารณภัย กลาโหม และเหล่าทัพในพื้นที่ ซึ่งพลเอก คงชีพ ตันตระวาณิชย์ โฆษกกลาโหมได้กล่าวถึงการลงพื้นที่ ดังนี้
พลเอก ประยุทธ์ ฯ เดินทางไปยังวัดกษัตราธิราชวรวิหาร รับฟังสถานการณ์น้ําแม่น้ําเจ้าพระยาและอุทกภัยที่เกิดขึ้นในพื้นที่ รวมทั้งการเตรียมการป้องกันสถานที่สําคัญๆ ชุมชนและการรับมือกับปริมาณน้ําในแม่น้ําที่เพิ่มขึ้น ก่อนที่จะเดินทางต่อไปสังเกตการณ์สถานการณ์น้ําและการสนับสนุนของหน่วยทหารในพื้นที่พระเจดีย์ศรีสุริโยทัย และพื้นที่บริเวณพระตําหนักสิริยาลัย พร้อมทั้งตรวจเยี่ยมและให้กําลังใจการปฏิบัติงานของเจ้าหน้าที่ทหาร รวมทั้งหน่วยงานต่าง ๆ ในพื้นที่
ซึ่งในโอกาสนี้ พลเอก ประยุทธ์ ฯ ได้ขอบคุณกําลังทหาร รวมไปถึงครอบครัว จาก 9 กองพันทหาร ที่หนุนเสริมเข้าช่วยสนับสนุนป้องกันน้ําท่วม จังหวัดพระนครศรีอยุธยา รวมทั้งขอบคุณเจ้าหน้าที่และจิตอาสาจากทุกหน่วยงาน ที่สนับสนุนการปฏิบัติงานร่วมดูแลปกป้องสถานที่สําคัญทางประวัติศาสตร์และโบราณสถาน โดยเน้นย้ํา หัวใจการทํางาน คือ การทําหน้าที่ให้สําเร็จ มีความปลอดภัยและประชาชนมีความสุข
โดยได้สั่งการขอให้ประสานทํางานร่วมกับฝ่ายปกครองต่อเนื่องไปโดยใกล้ชิด ในการดูแลชุมชนและแก้ปัญหาความเดือดของประชาชน โดยให้ติดตามสถานการณ์น้ํา เฝ้าระวังแจ้งเตือน พร้อมทั้งเตรียมกําลังพลและเครื่องมือช่าง เข้าหนุนเสริมช่วยแก้ปัญหาวิกฤตในแต่ละพื้นที่ให้ทันกับสถานการณ์ โดยหากจําเป็น ต้องเตรียมพร้อมอพยพประชาชนไปยังพื้นที่ปลอดภัยที่จัดเตรียมไว้ เพื่อความปลอดภัยในชีวิตและลดความเสียหายที่เกิดขึ้น ทั้งนี้ขอให้คงกําลังหลักหมุนเวียนสนับสนุนแผนการปฏิบัติในพื้นที่เสี่ยงต่อเนื่องไป จนกว่าวิกฤตอุทกภัยจะคลี่คลาย
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตร ฝ่าฝนลุยตรวจคลองป้องกันน้ำท่วม ให้ความเชื่อมั่นชาวสุราษฎร์ จากนี้น้ำไม่ท่วม ยืนยันรัฐบาลต้องการให้ประชาชนอยู่ดีกินดี ไม่ทิ้งใครไว้ข้างหลังแม้แต่คนเดียว
วันจันทร์ที่ 17 ตุลาคม 2565
รองนายกฯ พล.อ.ประวิตร ฝ่าฝนลุยตรวจคลองป้องกันน้ําท่วม ให้ความเชื่อมั่นชาวสุราษฎร์ จากนี้น้ําไม่ท่วม ยืนยันรัฐบาลต้องการให้ประชาชนอยู่ดีกินดี ไม่ทิ้งใครไว้ข้างหลังแม้แต่คนเดียว
รองนายกฯ พล.อ.ประวิตร ฝ่าฝนลุยตรวจคลองป้องกันน้ําท่วม ให้ความเชื่อมั่นชาวสุราษฎร์ จากนี้น้ําไม่ท่วม ยืนยันรัฐบาลต้องการให้ประชาชนอยู่ดีกินดี ไม่ทิ้งใครไว้ข้างหลังแม้แต่คนเดียว
นางสาวทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า วันนี้ (17 ตุลาคม 2565) เวลา 13.45 น. พลเอก ประวิตร วงษ์สุวรรณ รองนายกรัฐมนตรี พร้อมคณะ ลงพื้นที่ติดตามโครงการก่อสร้างระบบป้องกันน้ําท่วมพื้นที่ชุมชนเมืองสุราษฎร์ธานี ท่ามกลางฝนกระหน่ําอย่างแรง โดยมีชาวบ้านชุมชนในพื้นที่รอให้การต้อนรับ พร้อมตะโกน “ลุงป้อมสู้ ๆ”
โดย พลเอก ประวิตร กล่าวว่ารู้สึกมีความสุขที่ได้เห็นรอยยิ้มของชาวสุราษฎร์ธานี และมีความยินดีที่ได้มาลงพื้นที่ จ.สุราษฎร์ธานี ได้พบปะกับพี่น้องในวันนี้ ที่ผ่านมา จ.สุราษฎร์ธานี ได้เกิดปัญหาน้ําท่วมในหลายพื้นที่ การขุดคลองในครั้งนี้จะช่วยให้สุราษฎร์ธานีเลิกน้ําท่วม และต่อไปไม่มีน้ําท่วมอีกแล้ว ที่ผ่านมาประชาชนได้รับความเสียหายกับทรัพย์สิน รัฐบาลพยายามแก้ไขมาอย่างต่อเนื่อง และมอบนโยบายให้กรมโยธาธิการและผังเมืองดําเนินโครงการก่อสร้างระบบป้องกันน้ําท่วมพื้นที่ชุมชนเมืองสุราษฎร์ธานี ซึ่งจะทําให้กว้างเพิ่มเป็น 12 เมตร มีผนังปูนกั้นอย่างดี สร้างทัศนียภาพที่สวยงาม สามารถรับน้ําได้ทุกประเภทไม่ว่าจะหนัก หรือหนักมาก เพื่อเป็นการเตรียมความพร้อมเข้าฤดูฝนของภาคใต้ในปีนี้
รองนายกรัฐมนตรีมอบให้หน่วยงานที่เกี่ยวข้องติดตามสถานการณ์น้ํา และเตรียมรับมือตาม 13 มาตรการของรัฐบาลอย่างเคร่งครัด พร้อมกับขอให้หน่วยงานนําแนวทางและดําเนินการตามแผนงานที่วางไว้ให้แล้วเสร็จโดยเร็ว ทั้งนี้ ประชาชนและข้าราชการต้องร่วมมือกัน บริหารจัดการแหล่งกักเก็บน้ําเพื่อให้มีแก้มลิงไว้ใช้ และมีพื้นที่ให้ประชาชนได้ออกกําลังกายหรือเดินเที่ยวได้ ยืนยันรัฐบาลต้องการให้ประชาชนอยู่ดีกินดี และมีความเป็นอยู่ที่ดี รัฐบาลจะไม่ทิ้งใครไว้ข้างหลังแม้แต่คนเดียว
จากนั้น รองนายกรัฐมนตรีได้พบปะทักทายชาวบ้านอย่างเป็นกันเอง โดยชาวบ้านต่างขอเซลฟี่และขอถ่ายรูปกับรองนายกรัฐมนตรี พร้อมกับกล่าวอวยพรให้สุขภาพแข็งแรง และฝากความคิดถึงไปยัง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ด้วย โดยบรรยากาศเป็นไปอย่างคึกคัก แม้ว่าฝนจะตก จากนั้น พลเอก ประวิตร พร้อมคณะ ลงพื้นที่ติดตามโครงการแก้มลิงสระบัว (อ่างเก็บน้ําทุ่งกระจูด) ต.ท่าสะท้อน อ.พุนพิน จ.สุราษฎร์ธานี ก่อนเดินทางกลับกรุงเทพมหานคร
......................
รัฐบาลไทย-ข่าวทำเนียบรัฐบาล-กทท. เปิดเผยผลการดำเนินงานรอบ 9 เดือน ปีงบประมาณ 2565 ปริมาณตู้สินค้าเติบโตตามเศรษฐกิจโลกที่ฟื้นตัว
วันพฤหัสบดีที่ 15 กันยายน 2565
กทท. เปิดเผยผลการดําเนินงานรอบ 9 เดือน ปีงบประมาณ 2565 ปริมาณตู้สินค้าเติบโตตามเศรษฐกิจโลกที่ฟื้นตัว
...
นายเกรียงไกร ไชยศิริวงศ์สุข ผู้อํานวยการการท่าเรือแห่งประเทศไทย กระทรวงคมนาคม เปิดเผยถึงผลการดําเนินงานให้บริการเรือ สินค้า และตู้สินค้าผ่านท่าเรือกรุงเทพ (ทกท.) ท่าเรือแหลมฉบัง (ทลฉ.) ท่าเรือพาณิชย์เชียงแสน (ทชส.) ท่าเรือเชียงของ (ทชข.) และท่าเรือระนอง (ทรน.) ในช่วงระยะเวลา 9 เดือน ประจําปีงบประมาณ 2565 (ตุลาคม 2564 - มิถุนายน 2565) โดยเปรียบเทียบกับช่วงเดียวกันของปีก่อน สรุปดังนี้
ทกท. เรือเทียบท่า 3,381 เที่ยว เพิ่มขึ้น 11.95% สินค้าผ่านท่า 13.97 ล้านตัน ลดลง 13.77% ตู้สินค้าผ่านท่า 0.95 ล้าน ที.อี.ยู. ลดลง 13.34%
ทลฉ. เรือเทียบท่า 7,517 เที่ยว เพิ่มขึ้น 4.88% สินค้าผ่านท่า 30.39 ล้านตัน เพิ่มขึ้น 2.28% ตู้สินค้าผ่านท่า 6.56 ล้าน ที.อี.ยู. เพิ่มขึ้น 5.81%
ทชส. เรือเทียบท่า 1,442 เที่ยว ลดลง 18.85% สินค้าผ่านท่า 60,972 ตัน ลดลง 20.02% ตู้สินค้าผ่านท่า 2,147 ตู้ เพิ่มขึ้น 100%
ทชข. ไม่มีเรือเทียบท่าและไม่มีสินค้าผ่านท่า เนื่องจากการค้าขายที่ ทชข. เป็นการค้าระหว่างประเทศไทยและสาธารณรัฐประชาธิปไตยประชาชนลาว ซึ่งในปัจจุบันการขนส่งสินค้าระหว่างทั้งสองประเทศ ได้ทําการค้าขายที่ด่านสากลผ่านทางสะพานมิตรภาพชายแดนไทย-ลาว แห่งที่ 4 (เชียงของ-ห้วยทราย)
ทรน. เรือเทียบท่า 132 เที่ยว ลดลง 27.87% สินค้าผ่านท่า 60,916 ตัน ลดลง 35.68% ตู้สินค้าผ่านท่า 2,241 ตู้ ลดลง 26.38%
ผลการดําเนินงานของการท่าเรือแห่งประเทศไทย (กทท.) ในรอบ 9 เดือน (ตุลาคม 2564 - มิถุนายน 2565) มีเรือเทียบท่าที่ ทกท. และ ทลฉ. รวม 10,898 เที่ยว เพิ่มขึ้น 6.98% สินค้าผ่านท่า 44.36 ล้านตัน ลดลง 3.38% และตู้สินค้าผ่านท่า 7.52 ล้าน ที.อี.ยู. เพิ่มขึ้น 2.94% ส่วนผลการดําเนินงานด้านการเงินของ กทท. ระยะ 9 เดือน (ตุลาคม 2564 - มิถุนายน 2565) มีรายได้สุทธิ 11,799 ล้านบาท เพิ่มขึ้น 1.63% เมื่อเทียบกับปีก่อนหน้า (ยอดเบื้องต้นก่อนผู้สอบบัญชีรับอนุญาตสอบทาน)
ทั้งนี้ เศรษฐกิจไทยขยายตัวต่อเนื่องจากตุลาคม 2564 ถึงเดือนมิถุนายน 2565 ที่ร้อยละ 2.4 ชี้ให้เห็นว่าแนวโน้มเศรษฐกิจไทยทั้งปี 2565 จะขยายตัวได้ที่ร้อยละ 2.7-3.2 หลังเศรษฐกิจมีแนวโน้มฟื้นตัว ทั้งการบริโภคภายในประเทศ การท่องเที่ยว และการเกษตร สะท้อนการเติบโตของตู้สินค้าของ กทท. ที่ขยายตัวสอดคล้องกับการส่งออกของประเทศ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีมีกำหนดการลงพื้นที่ ตรวจติดตามแก้ไขปัญหาอุทกภัย พร้อมให้กำลังใจประชาชนผู้ประสบอุทกภัย ที่ จ.เพชรบูรณ์ 6 ต.ค. นี้
วันพุธที่ 5 ตุลาคม 2565
โฆษกรัฐบาลเผย นายกรัฐมนตรีมีกําหนดการลงพื้นที่ ตรวจติดตามแก้ไขปัญหาอุทกภัย พร้อมให้กําลังใจประชาชนผู้ประสบอุทกภัย ที่ จ.เพชรบูรณ์ 6 ต.ค. นี้
โฆษกรัฐบาลเผย นายกรัฐมนตรีมีกําหนดการลงพื้นที่ ตรวจติดตามแก้ไขปัญหาอุทกภัย พร้อมให้กําลังใจประชาชนผู้ประสบอุทกภัย ที่ จ.เพชรบูรณ์ 6 ต.ค. นี้
วันที่ 5 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะ มีกําหนดการลงพื้นที่ตรวจติดตามแก้ไขปัญหาอุทกภัย ที่อําเภอหล่มสัก จังหวัดเพชรบูรณ์ ในวันพฤหัสบดีที่ 6 ตุลาคม 2565 ดังนี้
ในเวลาประมาณ 13.40 น. ที่ห้องรับรองท่าอากาศยานเพชรบูรณ์ นายกรัฐมนตรีจะรับฟังบรรยายสรุปสถานการณ์น้ําและอุทกภัยในพื้นที่จังหวัดเพชรบูรณ์ จากนายกฤษณ์ คงเมือง ผู้ว่าราชการจังหวัดเพชรบูรณ์ ก่อนที่นายกรัฐมนตรีจะไปพบปะให้กําลังใจผู้ประสบภัย ที่หมู่ 11 ตําบลตาลเดี่ยว อําเภอหล่มสัก โดยนายกรัฐมนตรีและคณะจะเข้าเยี่ยมประชาชนในซอยศรีสะอาดที่ประสบอุทกภัยจากเหตุแม่น้ําป่าสักล้นตลิ่ง จากนั้น นายกรัฐมนตรีจะเดินทางต่อไปยังเทศบาลเมืองหล่มสัก เพื่อพบปะประชาชนผู้ประสบภัยที่พิพิธภัณฑ์หล่มสัก และนายกรัฐมนตรีจะตรวจสถานการณ์น้ําป่าสักที่บริเวณสะพานหน้าพิพิธภัณฑ์หล่มสัก พร้อมพบปะประชาชนผู้ประสบภัยที่สวนสาธารณะดงตาล ก่อนเดินทางกลับกรุงเทพมหานคร
“จังหวัดเพชรบูรณ์เป็นหนึ่งในจังหวัดภาคเหนือที่ได้รับผลกระทบจากอิทธิพลร่องมรสุม หย่อมความกดอากาศต่ํา ประกอบกับสถานการณ์พายุโนรู ทําให้มีฝนตกหนักถึงหนักมาก ส่งผลให้เกิดสถานการณ์น้ําท่วมฉับพลัน น้ําป่าไหลหลาก เกิดอุทกภัยในพื้นที่หลายอําเภอของจังหวัดเพชรบูรณ์ ทั้งนี้ ล่าสุด เมื่อเวลา 08.00 น. วันนี้ (5 ต.ค. 65) พื้นที่ 6 อําเภอของจังหวัดเพชรบูรณ์ ได้แก่ อําเภอเมืองเพชรบูรณ์ อําเภอวิเชียรบุรี อําเภอศรีเทพ อําเภอหล่มสัก อําเภอบึงสามพัน และอําเภอหนองไผ่ ยังคงเป็นพื้นที่เฝ้าระวังน้ําล้นตลิ่ง น้ําท่วมขัง ตามรายงานข้อมูลคาดการณ์และแจ้งเตือนภัย ของกรมป้องกันและบรรเทาสาธารณภัย โดยการลงพื้นที่เพชรบูรณ์ของนายกรัฐมนตรีในวันพรุ่งนี้ นายกรัฐมนตรีจะไปติดตามสถานการณ์น้ําท่วม รับฟังปัญหาในพื้นที่ และพบปะให้กําลังใจประชาชนผู้ประสบภัยอย่างใกล้ชิดด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีและคณะ เตรียมลงพื้นที่ตรวจติดตามสถานการณ์น้ำท่วม จ.นนทบุรี พรุ่งนี้ (13 ต.ค. 65)
วันพุธที่ 12 ตุลาคม 2565
โฆษกรัฐบาลเผย นายกรัฐมนตรีและคณะ เตรียมลงพื้นที่ตรวจติดตามสถานการณ์น้ําท่วม จ.นนทบุรี พรุ่งนี้ (13 ต.ค. 65)
โฆษกรัฐบาลเผย นายกรัฐมนตรีและคณะ เตรียมลงพื้นที่ตรวจติดตามสถานการณ์น้ําท่วม จ.นนทบุรี พรุ่งนี้ (13 ต.ค. 65)
วันที่ 12 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า ในช่วงเช้าวันพรุ่งนี้ (พฤหัสบดีที่ 13 ตุลาคม 2565) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเตรียมลงพื้นที่ตรวจติดตามสถานการณ์น้ําท่วม ณ จังหวัดนนทบุรี ซึ่งพลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม นายสุชาติ ชมกลิ่น รัฐมนตรีว่าการกระทรวงแรงงาน และ พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม จะร่วมคณะตรวจติดตามสถานการณ์ฯ ด้วย ดังนี้
เวลาประมาณ 09.00 น. นายกรัฐมนตรีจะตรวจติดตามสถานการณ์น้ําท่วม จ.นนทบุรี ณ วัดเขมาภิรตารามราชวรมหาวิหาร ต.สวนใหญ่ อ.เมืองนนทบุรี จ.นนทบุรี จากนั้น นายกรัฐมนตรีจะไปตรวจติดตามสถานการณ์น้ําท่วม ที่วัดแสงสิริธรรม ต.ท่าอิฐ อ.ปากเกร็ด จ.นนทบุรี
“การลงพื้นที่ จ.นนทบุรีในวันพรุ่งนี้ นายกรัฐมนตรีจะติดตามการแก้ไขปัญหาน้ําท่วมของหน่วยงานที่เกี่ยวข้อง รวมทั้งติดตามการให้ความช่วยเหลือ บรรเทาความเดือดร้อนพี่น้องประชาชนและผู้ประกอบการในพื้นที่ ซึ่งนายกรัฐมนตรีได้ติดตามสถานการณ์มาโดยตลอดพร้อมกําชับให้หน่วยงานเร่งดําเนินการลดผลกระทบประชาชนให้ได้มากที่สุด” นายอนุชาฯ กล่าว.
รัฐบาลไทย-ข่าวทำเนียบรัฐบาล-โฆษกรัฐบาลเผย ยอดการใช้จ่ายเพื่อกระตุ้นการบริโภคภายในประเทศ ใน 3 โครงการของรัฐ แตะ 7,780  ล้านบาท  โดยโครงการคนละครึ่ง ระยะที่ 5 ยอดใช้กว่า 5,885 ล้านบาท
วันจันทร์ที่ 5 กันยายน 2565
โฆษกรัฐบาลเผย ยอดการใช้จ่ายเพื่อกระตุ้นการบริโภคภายในประเทศ ใน 3 โครงการของรัฐ แตะ 7,780  ล้านบาท  โดยโครงการคนละครึ่ง ระยะที่ 5 ยอดใช้กว่า 5,885 ล้านบาท
โฆษกรัฐบาลเผย ยอดการใช้จ่ายเพื่อกระตุ้นการบริโภคภายในประเทศ ใน 3 โครงการของรัฐ แตะ 7,780  ล้านบาท  โดยโครงการคนละครึ่ง ระยะที่ 5 ยอดใช้กว่า 5,885 ล้านบาท
วันนี้ (5 กันยายน 2565) นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจําสํานักนายกรัฐมนตรี เผยการใช้จ่ายภาครัฐและประชาชน 3 โครงการสําคัญภายใต้ "มาตรการรักษาระดับการบริโภคภายในประเทศปี 2565 ระยะที่ 2"ข้อมูลล่าสุด ณ วันอาทิตย์ที่ 4 กันยายน 2565 เวลา 23.00 น. ยอดสะสมรวม 7,779.5 ล้านบาท โดยมีผู้ใช้สิทธิ 23.78 ล้านคน แบ่งเป็น
1. โครงการคนละครึ่ง ระยะที่ 5มีผู้ใช้สิทธิสะสม 14.24 ล้านคนยอดใช้จ่ายสะสม 5,885.1 ล้านบาทแบ่งเป็นส่วนที่ประชาชนจ่ายสะสม 2,981.8 ล้านบาท และรัฐร่วมจ่ายสะสม 2,903.3 ล้านบาท
2. โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 5มีผู้ใช้สิทธิสะสม 9.02 ล้านคน ยอดใช้จ่ายสะสม 1,792.6 ล้านบาท
3. โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3มีผู้ใช้สิทธิสะสม 514,716 คนยอดใช้จ่ายสะสม 101.8 ล้านบาท
นายอนุชา ฯ กล่าวว่าโครงการทั้ง 3 โครงการนี้ นอกจากจะเป็นส่วนหนึ่งของการลดภาระค่าใช้จ่ายของประชาชนแล้ว ยังเป็นการกระตุ้นเศรษฐกิจด้วยอีกทางหนึ่ง โดยเฉพาะอย่างยิ่งการสนับสนุนให้ผู้ประกอบการรายย่อยได้รับประโยชน์จากการซื้อ - ขายสินค้าและภาคบริการภายในประเทศ ซึ่งเสียงสะท้อนจากผู้ประกอบการส่วนใหญ่ ยอมรับว่าโครงการรักษาการบริโภคภายในประเทศของรัฐบาล ช่วยขับเคลื่อนเศรษฐกิจได้จริง และลดภาระค่าใช้จ่ายของประชาชนด้วย
........................
รัฐบาลไทย-ข่าวทำเนียบรัฐบาล-​รมต. อนุชา คิกออฟปล่อยคาราวานรถนิทรรศการ APEC 2022 สัญจร “APEC พร้อม ไทยพร้อม” สร้างการรับรู้คนไทยภาคภูมิใจ – มีส่วนร่วมเป็นเจ้าภาพเอเปค
วันพุธที่ 28 กันยายน 2565
​รมต. อนุชา คิกออฟปล่อยคาราวานรถนิทรรศการ APEC 2022 สัญจร “APEC พร้อม ไทยพร้อม” สร้างการรับรู้คนไทยภาคภูมิใจ – มีส่วนร่วมเป็นเจ้าภาพเอเปค
​รมต. อนุชา คิกออฟปล่อยคาราวานรถนิทรรศการ APEC 2022 สัญจร “APEC พร้อม ไทยพร้อม” สร้างการรับรู้คนไทยภาคภูมิใจ – มีส่วนร่วมเป็นเจ้าภาพเอเปค
วันนี้ ( 28 กันยายน 2565) นายอนุชา นาคาศัย รัฐมนตรีประจาสานักนายกรัฐมนตรี เป็นประธานปล่อยตัวคาราวานรถนิทรรศการ APEC 2022 สัญจร “APEC พร้อม ไทยพร้อม” ภายใต้โครงการประชาสัมพันธ์การเป็นเจ้าภาพเอเปคของไทย ปี 2565 โดยจะปล่อยขบวนรถกระจายไปทุกภูมิภาค ครอบคลุม 76 จังหวัดทั่วไทย โดยมี พลโท สรรเสริญ แก้วกาเนิด อธิบดีกรมประชาสัมพันธ์ พร้อมด้วยคุณฐิติพันธ์ ทับทอง คุณแอนชิลี สก็อต - เคมมิส คุณอุกฤษ อุณหเลขกะ และสื่อมวลชนเข้าร่วมงาน
นายอนุชา นาคาศัย รัฐมนตรีประจาสํานักนายกรัฐมนตรี เปิดเผยว่า การที่ไทยได้เป็นเจ้าภาพจัดการประชุมความร่วมมือทางเศรษฐกิจในภูมิภาคเอเชีย–แปซิฟิก (เอเปค) ปี 2565 (Asia–Pacific Economic Cooperation : APEC 2022) จะเป็นโอกาสสาคัญของไทยในการสร้างความเชื่อมั่นให้กับประเทศ เพื่อรองรับการฟื้นฟูและขับเคลื่อนเศรษฐกิจไทยภายหลังสถานการณ์โควิด–19 ให้เติบโตอย่างยั่งยืน ยกระดับมาตรฐานทางเศรษฐกิจให้เป็นสากล เพิ่มขีดความสามารถการแข่งขันให้กับภาครัฐและภาคเอกชน ผ่านการแลกเปลี่ยนความรู้ ประสบการณ์ และการถ่ายทอดเทคโนโลยี รวมถึงการกระตุ้นเศรษฐกิจในประเทศ โดยเฉพาะภาคการเดินทางและการท่องเที่ยว
นายอนุชา กล่าวว่า กิจกรรมนิทรรศการ APEC 2022 สัญจร “APEC พร้อม ไทยพร้อม” มุ่งเน้นนําเสนอภายใต้แนวคิด Open. Connect. Balance. หรือ “เปิดกว้างสร้างสัมพันธ์ เชื่อมโยงกัน สู่สมดุล” เพื่อประชาสัมพันธ์ให้ กลุ่มเยาวชน คนรุ่นใหม่ และประชาชนชาวไทยเกิดความเข้าใจ ตระหนัก และมีส่วนร่วมในการใช้ประโยชน์จากการที่ไทยเป็นเจ้าภาพการจัดประชุมเอเปค ตลอดจนเข้าใจการพัฒนาประเทศตามแนวทางการสร้างสมดุลในทุกมิติ ทั้งด้านเศรษฐกิจ สังคม และสิ่งแวดล้อม ภายใต้โมเดลเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio–Circular–Green Economy Model หรือ BCG Economy Model) รวมถึงการนําเสนอโครงการต่าง ๆ ของรัฐบาลที่เกี่ยวเนื่องกับเอเปค และ BCG Economy Model พร้อมทั้งเชิญชวนชาวไทยเป็นเจ้าภาพอย่างมีมิตรภาพที่ดีร่วมกัน ผ่านคาราวานรถนิทรรศการ APEC 2022 สัญจรที่จะกระจายสู่ทั่วทุกภูมิภาค ครอบคลุม 76 จังหวัดทั่วประเทศไทย ตั้งแต่วันที่ 28 กันยายน 2565 เป็นต้นไป
“ไทยมีศักยภาพและความพร้อมอย่างยิ่งในการเป็นเจ้าภาพจัดประชุมเอเปค ซึ่งการปล่อยตัวคาราวาน รถนิทรรศการ APEC 2022 สัญจร APEC พร้อม ไทยพร้อม จะเป็นจุดเริ่มต้นในการสื่อสารสร้างการรับรู้ และ กระตุ้นความสนใจจากพี่น้องประชาชนคนไทยให้ร่วมเป็นส่วนหนึ่งในความภาคภูมิใจ ร่วมเป็นเจ้าบ้านที่ดี มีส่วนร่วม พร้อมมองเห็นโอกาส และประโยชน์จากการที่ไทยเป็นเจ้าภาพจัดการประชุมเอเปคในปี 2565 ซึ่งจะนาไปสู่ การต่อยอดในการพัฒนาประเทศ ทั้งในด้านการค้าการลงทุน และการท่องเที่ยว เป็นต้น” นายอนุชา กล่าว
รัฐบาลไทย-ข่าวทำเนียบรัฐบาล-ปลัด สธ. เปิดการสัมมนาขับเคลื่อนนโยบายการคุ้มครองผู้บริโภคด้านบริการสุขภาพ
วันพฤหัสบดีที่ 8 กันยายน 2565
ปลัด สธ. เปิดการสัมมนาขับเคลื่อนนโยบายการคุ้มครองผู้บริโภคด้านบริการสุขภาพ
ปลัดกระทรวงสาธารณสุข เปิดการสัมมนาขับเคลื่อนนโยบายการคุ้มครองผู้บริโภคด้านบริการสุขภาพสร้างความเข้าใจให้กับบุคลากรในการขับเคลื่อนการดําเนินงานอย่างมีประสิทธิภาพและเกิดประโยชน์สูงสุดเพื่อให้ประชาชนได้รับบริการสุขภาพที่มีมาตรฐานและปลอดภัย
วันนี้ (8 กันยายน 2565) ที่ จังหวัดเชียงใหม่ นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานเปิดการสัมมนาขับเคลื่อนนโยบายการคุ้มครองผู้บริโภคด้านบริการสุขภาพ โดยมี นายแพทย์ธเรศ กรัษนัยรวิวงศ์ อธิบดีกรมสนับสนุนบริการสุขภาพ ผู้บริหารกระทรวงสาธารณสุข นายแพทย์สาธารณสุขจังหวัด รองนายแพทย์สาธารณสุขจังหวัด บุคลากรสาธารณสุขที่เกี่ยวข้องเข้าร่วมงาน
นายแพทย์เกียรติภูมิกล่าวว่า รัฐบาลได้กําหนดแผนยุทธศาสตร์การพัฒนาประเทศไทยระยะ 20 ปี ด้านบริการสุขภาพ ผลักดันให้ประเทศไทยเป็นศูนย์กลางทางการแพทย์และสุขภาพมูลค่าสูง โดยมีเป้าหมายสําคัญ 4 ประการ คือ 1.สร้างมูลค่าทางเศรษฐกิจจากสินค้าและบริการสุขภาพ 2.องค์ความรู้ด้านการแพทย์และสาธารณสุขมีศักยภาพเอื้อต่อการสร้างมูลค่าเพิ่มในสินค้าและบริการสุขภาพ 3.ประชาชนได้รับความเป็นธรรมในการเข้าถึงบริการสุขภาพ 4.ระบบบริหารจัดการภาวะฉุกเฉินด้านสุขภาพมีความพร้อมรองรับภัยคุกคามสุขภาพ
กระทรวงสาธารณสุข ในฐานะหน่วยงานหลักในการขับเคลื่อนภารกิจดังกล่าว จึงกําหนดพันธกิจในการดําเนินงาน โดยส่งเสริมการพัฒนาระบบบริการสุขภาพสู่เป้าหมายประชาชนแข็งแรง เศรษฐกิจแข็งแรง ประเทศไทยแข็งแรงการพัฒนาขีดความสามารถในการแข่งขัน เพื่อสร้างรายได้เข้าสู่ประเทศ รวมทั้งใช้ทรัพยากรบริการสุขภาพอย่างมีประสิทธิภาพเกิดความยั่งยืน การศึกษาวิจัยพัฒนานวัตกรรมบริการและจัดการความรู้กิจการ ด้านสุขภาพ ตลอดจนการเสริมสร้างความร่วมมือกับเครือข่ายด้านสุขภาพ เพื่อส่งเสริมคุณภาพชีวิตที่ดีของผู้บริโภคการคุ้มครองผู้บริโภคด้านบริการเพื่อสุขภาพ
สําหรับการจัดสัมมนาครั้งนี้ จะเป็นการสร้างความเข้าใจให้กับบุคลากรเพื่อขับเคลื่อนการดําเนินงานคุ้มครองผู้บริโภคด้านระบบบริการสุขภาพได้อย่างมีประสิทธิภาพและเกิดประโยชน์สูงสุด ประชาชนได้รับบริการสุขภาพที่มีมาตรฐานและปลอดภัย โดยกิจกรรมประกอบด้วย การบรรยาย การอภิปราย แลกเปลี่ยนความคิดเห็นเกี่ยวกับกฎหมายการคุ้มครองผู้บริโภค การพัฒนาต้นแบบการดําเนินงานระดับจังหวัด รวมทั้งยกระดับการให้บริการ
ในการขออนุญาตและขึ้นทะเบียนผ่านระบบ BIZ portal และขยายผลการให้บริการครอบคลุมในส่วนภูมิภาครวมถึงการให้บริการข้อมูลสําหรับประชาชนในระบบ Citizen portal
********************************** 8 กันยายน 2565
รัฐบาลไทย-ข่าวทำเนียบรัฐบาล-พลเอก ประวิตรฯ แสดงความเสียใจตำรวจบาดเจ็บเสียชีวิต จากเหตุระเบิดหน้า รพ.ไม้แก่น
วันพุธที่ 21 กันยายน 2565
พลเอก ประวิตรฯ แสดงความเสียใจตํารวจบาดเจ็บเสียชีวิต จากเหตุระเบิดหน้า รพ.ไม้แก่น
สั่งเร่งติดตามผู้ก่อเหตุมาลงโทษ ย้ํารอบคอบไม่ประมาท
พลเอก คงชีพ ตันตระวาณิชย์ เปิดเผยว่า พลเอก ประวิตร วงษ์สุวรรณ รองนายกรัฐมนตรี แสดงความเสียใจกับเจ้าหน้าที่ตํารวจที่เสียชีวิต 1 นาย และบาดเจ็บอีก 3 นาย จากเหตุการลอบวางระเบิดจากกลุ่มผู้ก่อความไม่สงบ บริเวณหน้าโรงพยาบาลไม้แก่น อําเภอม้แก่น จังหวัดปัตตานี ขณะออกปฏิบัติหน้าที่ออกตรวจตราดูแลความปลอดภัยของประชาชนยามค่ําคืนที่ผ่านมา โดยขอให้ กอ.รมน.ภาค 4 (ส่วนหน้า) และ ตํารวจเข้าไปช่วยดูแลผู้ได้รับบาดเจ็บเข้ารับการรักษาให้ดีที่สุด และช่วยเหลือประกอบพิธีทางศาสนากําลังพลที่เสียชีวิตอย่างสมเกียรติและดูแลครอบครัวผู้เสียชีวิตต่อเนื่องกันไป
พลเอก ประวิตรฯ ยังได้กําชับ ขอให้ตํารวจเข้าไปตรวจสอบที่เกิดเหตุและเร่งติดตามบังคับใช้กฎหมายนําผู้กระทําผิดมาลงโทษโดยเร็ว พร้อมทั้งแสดงความห่วงใยการปฏิบัติงานของเจ้าหน้าที่ โดยกําชับขอให้ใช้ความอดทน ระมัดระวัง รอบคอบไม่ประมาท ให้ความสําคัญงานข่าวและทํางานเชิงรุกร่วมกันมากขึ้น ทั้งนี้ให้เพิ่มความเข้มข้นมาตรการดูแลความปลอดภัยสถานที่สาธารณะสําคัญๆที่ชุมชมต้องใช้ประโยชน์ เพื่อดูแลความปลอดภัยในประชาชนทุกคนสามารถใช้ชีวิตโดยปกติได้ พร้อมย้ํานโยบายรัฐบาล ยังยืนหยัดแก้ปัญหา จังหวัดชายแดนภาคใต้ด้วยสันติวิธี ส่งเสริมการอยู่ร่วมกันทางศาสนาโดยไม่เลือกปฏิบัติ และพัฒนายกระดับคุณภาพชีวิตประชาชนโดยมีส่วนร่วมไปพร้อมกัน
รัฐบาลไทย-ข่าวทำเนียบรัฐบาล-​รองนายกฯ พล.อ.ประวิตร ชมการประชาสัมพันธ์งานอัตลักษณ์แห่งสยาม ชื่นชมงานฝีมือคนไทย ชูเผยแพร่ผลงานสู่สายตาชาวโลก
วันอังคารที่ 6 กันยายน 2565
​รองนายกฯ พล.อ.ประวิตร ชมการประชาสัมพันธ์งานอัตลักษณ์แห่งสยาม ชื่นชมงานฝีมือคนไทย ชูเผยแพร่ผลงานสู่สายตาชาวโลก
​รองนายกฯ พล.อ.ประวิตร ชมการประชาสัมพันธ์งานอัตลักษณ์แห่งสยาม ชื่นชมงานฝีมือคนไทย ชูเผยแพร่ผลงานสู่สายตาชาวโลก โดยรัฐบาลพร้อมส่งเสริมอัตลักษณ์ท้องถิ่นไทย ยกระดับผลิตภัณฑ์ภูมิปัญญาไทย ผลักดันผู้ประกอบการไทยสู่ตลาดสากล
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (6 กันยายน 2565) เวลา 09.00 น. ณ บริเวณโถงกลาง ตึกสันติไมตรี ทําเนียบรัฐบาล ก่อนการประชุมคณะรัฐมนตรี นายสินิตย์ เลิศไกร รัฐมนตรีช่วยว่าการกระทรวงพาณิชย์ นําคณะผู้บริหารสถาบันส่งเสริมศิลปหัตถกรรมไทย (องค์การมหาชน) (sacit) เข้าพบ พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี เพื่อประชาสัมพันธ์งานอัตลักษณ์แห่งสยาม ครั้งที่ 13 (The 13th Identity of Siam) ภายใต้แนวคิด “The power of Traditional and Modern Cultural Blend : ผสานภูมิปัญญาอย่างร่วมสมัย ส่งต่อฝีมือคนไทยสู่สากล” และ Crafts Bangkok 2022 เพื่อเป็นจุดเริ่มต้นของการประกาศความพร้อมของผู้ประกอบการไทยสู่การค้าในเวทีโลก รวมทั้งการพัฒนาผลิตภัณฑ์ ส่งเสริมช่องทางการจัดจําหน่ายงานหัตถกรรมและคราฟต์ไทยสู่สากล และเป็นส่วนหนึ่งในการเปิดโอกาสให้ผู้ประกอบการได้แลกเปลี่ยนความรู้ ประสบการณ์ และแนวคิดเพื่อขยายฐานกลุ่มลูกค้าทั้งในและต่างประเทศ โดยเฉพาะลูกค้าต่างประเทศภายหลังการเปิดประเทศอย่างเป็นทางการ โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายอนุชา นาคาศัย รัฐมนตรีประจําสํานักนายกรัฐมนตรี นายสันติ พร้อมพัฒน์ รัฐมนตรีช่วยว่าการกระทรวงการคลัง นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม และนายดิสทัต โหตระกิตย์ เลขาธิการนายกรัฐมนตรี เข้าร่วม
รองนายกรัฐมนตรีเยี่ยมชมผลิตภัณฑ์ศิลปหัตถกรรมไทย ที่สร้างสรรค์โดยครูศิลป์ของแผ่นดิน ครูช่างศิลปหัตถกรรม ทายาทช่างศิลปหัตถกรรม และสมาชิกผู้ผลิตงานหัตถกรรมร่วมสมัย เช่น งานแกะสลักเครื่องปั้นดินเผา เครื่องประดับลงยาราชาวดี เครื่องถม เครื่องจักสาน เครื่องเขิน งานรดน้ํา และกระเป๋าย่านลิเภาถมเงินถมทอง นอกจากนี้ ยังมีผลิตภัณฑ์จากสมาชิก sacit เช่น เครื่องปั้นเซรามิก กระเป๋าหนังวัวแท้ งานสานไม้ไผ่ และเครื่องประดับเซรามิก เป็นต้น ซึ่งรองนายกรัฐมนตรีแสดงความชื่นชมงานฝีมือคนไทย แนะนําให้หน่วยงานที่เกี่ยวข้องร่วมมือกันบูรณาการการทํางานเพื่อเผยแพร่ผลงานสู่สายตาชาวโลก พร้อมทั้งการพัฒนาผลิตภัณฑ์ให้มีมาตรฐาน มีรูปแบบทันสมัย โดยรัฐบาลพร้อมสนับสนุนและส่งเสริมอัตลักษณ์ท้องถิ่นไทยทุกมิติทั้งในและต่างประเทศ เพื่อกระตุ้นเศรษฐกิจและการท่องเที่ยว และเพื่อพัฒนายกระดับผลิตภัณฑ์ภูมิปัญญาและผลักดันผู้ประกอบการสินค้าไทยสู่ตลาดสากล
สําหรับงานอัตลักษณ์แห่งสยาม ครั้งที่ 13 กําหนดจัดระหว่างวันที่ 8-11 กันยายน 2565 ณ ฮอลล์ 101-102 ศูนย์นิทรรศการและการประชุมไบเทค บางนา เพื่อร่วมสืบสานองค์ความรู้และภูมิปัญญางานศิลปหัตถกรรมไทยจากรุ่นสู่รุ่น ผสมผสานกับการจัดแสดงและจําหน่ายผลิตภัณฑ์หัตถศิลป์ทั่วถิ่นไทย และสินค้างานคราฟต์ฝีมือคนไทยที่สร้างสรรค์อย่างร่วมสมัยตอบโจทย์คนรุ่นใหม่ ซึ่งคาดว่าจะมีผู้เข้าชมงานไม่ต่ํากว่า 30,000 ราย และสามารถสร้างเงินสะพัดภายในงานกว่า 140 ล้านบาท ///